تورکیه، آمریکایا، ایران‌لی ایش آدامی رضا صرافین وضعیتی حاقیندا اعتراض یازیسی وئردی.
دیپلوماتیک قایناق‌لاردان وئریلن بیلگییه گؤره، تورکیه، آمریکادا توتوقلو یارغیلاانان ایش آدامی رضا صرافین وضعیتی ایله باغلی اولا‌راق واشینگتونا اعتراض یازیسی وئردی.
خاریجی ایشلر باخانلیغی سؤزچولویو، تورکیه‌نین واشینگتن ائلچیلیگی‌نین رضا صراف حاقیندا آمریکا مقاملاریندان‌ رسمی بیلگی طلب ائتدیگینی، هله جاواب آلمادیغینی بیلدیردی.
سؤزچولوک، رضا صراف حاقیندا گیریشیم اولوب اولمادیغی قونوسون‌داکی بیر سوالا یازی‌لی جاواب وئردی.
سؤزچولوکدن وئریلن آچیقلامادا،
"رضا صراف حاقیندا مطبوعاتا عکس اولونان خبرلر اوزرینه واشینگتون‌داکی ائلچیلیگیمیزدن آمریکا مقاملاریندان‌ رسمی بیلگی طلب ائدیلمیش اولوب؛ هله بیر جاواب آلینمامیش‌دیر. مسئله تعقیب ائدیلیر" ایفاده‌سینه یئر وئریلدی.
